СЪОБЩЕНИЕ ДО МЕДИИТЕ

Анголско танго с Изабел и Фелисиен от 5-и до 7-и декември в Пловдив

Гаро Узунян организира KIZMAS SENSUAL WEEKEND 
По покана на  Гаро Узунян от 5-и до 7-и декември в Пловдив ще гостуват едни от най-търсените инструктори по кизомба Изабел и Фелисиен. За три дни Пловдив ще бъде в прегръдката на анголското танго. 

По време на Kizmas уикенда, танцьори от цяла България ще имат възможността да посетят над десет часа уроци и три горещи партита. 

Горещият уикенд започва в петък (5-и декември) с шумно парти в небезизвестния клуб Библиотеката. Афро емоциите продължават в събота и неделя с уроци и партита в хотел Империал, който е любезен домакин на най-голямото кизомба събитие за годината.
Гост-инструкторите Изабел И Фелисиен са добре познати на кизомба танцьорите и последните години водят уроци на най-големите фестивали по света. За тях кизомба е любов от пръв поглед и емоция, която ги свързва преди години. 
Изабел се занимава с различни танци от съвсем малка. Танцува афро танци, хип-хоп, салса и последните години се посвещава изцяло на кизомба, която я свързва с Фелисиен, който също танцува през по - голяма част от живота си различни стилове . Фелисиен танцува от 11-годишен бални и суинг танци, по-късно латино и аржентинско танго. Двамата създават свой уникален стил в кизомба, който ги изразява като танцьори и хореографи. Те се открояват с иновативен стил  повлиян от танците, с които са се занимавали, но здраво стъпил на основите от анголското танго.

Събитието ще бъде наситено с много афро емоции,но любителите на танци ще имат възможност да посетят и уроци по бачата с инструктори от български школи, които ще се включат в незабравимата предколедна фиеста организирана от Гаро Узунян. 

В неделя София ще бъде домакин на последното парти от уикенда, което ще бъде в  бар Event Hall от 22 часа.
Информация за Гаро Узунян:

Гаро Узунян, наричан бащата на кизомбата в България, е човекът, който пръв въвежда кизомба като стил и танц у нас. Кани световноизвестни преподаватели, с които показва красотата и духа на този анголски танц.  Гаро води уроци на международни фестивали тук и извън страната. Той успява да накара танцьорите да излязат от рамката на досега съществуващите правила за танцуване и провокира ново усещане за близост, в което да предадат, освен стъпките, които са изключително естествени, но и културата на един континент, който е колкото далечен, толкова и близък в търсенето на нови начини да освободим духа си.

Основните похвати в системата на Гаро Узунян са заимствани от психологията и африканските практики, които са комбинирани при овладяване на това танцово изкуство. В неговите часове се отделя специално внимание на емоционалността и усещането за танц, които предшестват умението да се танцува със сложни фигури и хореография на танца. Всеки, който е опитвал от познанието на Гаро Узунян е усетил, че подходът и методиката му са еднакво приятни, както за начинаещи, така и за напреднали танцьори в социалните танци. Това прави Гаро Узунян един от най-търсените инструктори в България. 

В момента Гаро Узунян развива своята собствена школа Casa de Baile в Пловдив, където провежда регулярни уроци по кизомба. Часовете на му трудно могат да бъдат наречени часове по танци, тъй като в тях всеки ще открие своята философия за едно усещане, което генерално може да се нарече танц, но в личен план кизомба е духовно израстване и близост, каквато самите ние си позволим.

Освен с преподавателска дейност, Гаро Узунян е познат и като създател и собственик на уникалния клуб за изкуство и култура „Библиотеката“, който е домакин на едни от най-стойностните събития в Пловдив. Там той е дал воля на въображението си и залагайки на нетрадиционни, но атрактивни материали е създал уникално арт пространство, което често е домакин на събития свързани с танцовата култура. Всяка сряда любителите на нежна кизомба могат да се потопят в магията на танца и да споделят това усещане под звуците на едни от най-нежните съвременни песни от Африка и Европа.
Повече за кизомба – анголско танго:


Анголското танго или т. нар. Кизомба, възниква в края на 80-те и началото на 90-те години и е комбинация от семба, (предшественик на самба) и  зук стил музика, смесени с африкански ритми. Води началото си от френските колонии на Карибите.Танцът се изпълнява по двойки с леки и бавни движения, в които се наблюдава изключителна нежност, но и респект на партньорите един към друг. Много често дамата танцува със завързани очи, за да се акцентира върху това, че партньорите трябва да се доверят изцяло един на друг. Богатата хореография на кизомбата позволява да се танцува,както на сцена,така и в ограничени пространства, тъй като ритъмът позволява да се тактува почти на място. Страните, в които Кизомба е сред най-популярните танци са Гвинея-Бисау, Кабо Верде, Португалия, Ангола, Мозамбик, Екваториална Гвинея, Сао Томе и Принсипи, Източен Тимор, Бразилия. В Европа все по-бързо навлиза тази нова „страст“, която съчетава в себе си спорт,танц,енергия и дори духовно учение,което много често е и причина танцьорите да се стремят към усъвършенстване не само на танцовите умения,но и на чисто човешките взаимоотношения между партньори. Кизомба е една отлична възможност за релакс, добро настроение и начин да срещнем много нови хора,които се усмихват и гледат на света от различен ъгъл,който променя човешките взаимоотношения. 

https://www.facebook.com/clubbibliotekata
https://www.facebook.com/events/1426552007616959/
Видео:

https://www.youtube.com/watch?v=dm_TzKprOls
-Край-

За повече информация:

Екип на студио Casa de Baile

моб 0885 246 326
